|  |  |
| --- | --- |
| **Grŵp:** 8I | **Amser:** 11:15am |
| **Amcanion y wers:**   * Creu perfformiad byr yn dangos rhywun yn cael ei holi gan yr heddlu * Perfformio eich golygfa yn cynnwys rhywun yn cael ei holi gan yr heddlu gan ddefnyddio aml-rôl * Myfyrio ar y gwaith a gynhyrchwyd yn y wers | |
| **Cysylltiad â dysgu blaenorol:**  Mae'r disgyblion eisoes wedi gweithio ar sgiliau er mwyn creu cymeriadau (iaith y corff, mynegiant wynebol, ystumiau a lefelau) – bydd angen defnyddio'r rhain er mwyn creu aml-rôl effeithiol. Mae'r disgyblion hefyd wedi cael profiad bras o aml-rôl yn yr asesiad blaenorol, ond digwyddodd hynny heb feddwl am natur aml-rôl neu sut i'w ddefnyddio'n effeithiol. | **Adnoddau:**   * Cardiau Twitter (helpu'r disgyblion i ragfynegi sut i ddefnyddio aml-rôl yn effeithiol) * Stori *‘I Don’t Like Mondays’* |
| **Gweithgareddau dysgu:**   * Bydd fideo **ISM** ymlaen wrth i'r disgyblion ddod i mewn (Johnny Depp yn chwarae amrywiaeth o gymeriadau). * Dangosir ail glip fideo i'r disgyblion o'r ffilm *‘The Parent Trap’* ble mae'r actores yn chwarae'r ddwy rôl. * Gofynnir i'r disgyblion ateb y cwestiynau ar y cardiau Twitter sydd wedi'u darparu er mwyn sefydlu gwybodaeth/sgiliau blaenorol ac er mwyn gweld beth maen nhw'n meddwl y bydd ei angen arnynt yn ystod y wers hon. * **Amcanion:** I'w trafod ac anogir y disgyblion i hawlio perchenogaeth ar yr elfen hon. * **Ysgogiad**: Bydd y disgyblion yn derbyn cyfarwyddyd i sefyll ar un ochr o'r ystafell a chreu delwedd lonydd o air o'u dewis: ‘pwerus’ neu ‘ofnus’. Bydd y disgyblion yn trafod sut mae delweddau eu cyfoedion ar ochr arall yr ystafell yn wahanol i'w rhai nhw. Bydd y disgyblion yn trafod y sgiliau a ddefnyddiwyd ganddynt ac yn myfyrio ar y sgiliau y gallent eu defnyddio er mwyn datblygu'r gwaith ymhellach. * **Datblygiad**: Bydd y disgyblion yn cynnal trafodaeth fer am eu gwybodaeth flaenorol. Trafodir y term 'aml-rôl' a bydd y disgyblion yn rhagfynegi ei ystyr. Bydd y disgyblion yn datrys beth yw pwrpas y dechneg hon. * **Prif Dasg:**  1. Cyflwynir y dasg i'r disgyblion. Gofynnir iddynt a ydynt yn gallu rhagweld unrhyw broblemau a allai effeithio ar eu gallu i gwblhau'r dasg, gan nodi sut y byddent yn goresgyn y problemau hynny. 2. Bydd y disgyblion yn amlygu gwybodaeth allweddol mewn stori y mae'n bosibl y bydd angen iddynt ei hadnabod er mwyn cwblhau golygfa yn cynnwys rhywun yn cael ei holi gan yr heddlu. 3. Bydd y disgyblion yn creu delwedd lonydd yn dangos Brenda yn cael ei holi gan yr heddlu. Bydd un ohonynt yn chwarae rôl aelod o'r heddlu a'r llall yn chwarae rôl Brenda. Yna byddant yn cyfnewid rolau. 4. Bydd y disgyblion yn gofyn i'r athro/athrawes fodelu yn ôl yr angen. 5. Bydd y disgyblion yn meddwl am ddefnyddio'u lleisiau er mwyn dangos cymeriad ac er mwyn dod â'r perfformiad yn fyw, gan gyfnewid cymeriadau drwy ddefnyddio aml-rôl.  * **Perfformiad**:   1. Bydd rhai disgyblion yn perfformio eu golygfeydd o flaen y dosbarth.   2. Asesiad gan gyfoedion/myfyrio ar y defnydd o sgiliau.   3. Hunanasesiad/myfyrio ar y defnydd o sgiliau. * **Sesiwn lawn**   Bydd y disgyblion yn ailymweld â'r cardiau Twitter a gofynnir iddynt ateb y cwestiynau terfynol. | |
| **Gwahaniaethu:**   * Bydd sgript ar gael ar gyfer disgyblion sy'n cael anhawster – mae hyn yn galluogi i'r disgyblion ganolbwyntio ar y sgiliau yn hytrach na'r geiriau. * Darperir sbardun gweledol i'r rheiny sydd angen cynhaliaeth. * Bydd yr athro/athrawes yn monitro drwy gydol y gwaith. | |
| **Cyfleoedd i ddatblygu metawybyddiaeth:**   * Bydd rhaid i'r disgyblion ragfynegi beth yw testun y wers a'r sgiliau y bydd eu hangen arnynt er mwyn cwblhau'r wers. * Bydd y disgyblion yn penderfynu pa sgiliau blaenorol fydd 'fwyaf defnyddiol' wrth ddatblygu aml-rôl, gan gyfiawnhau'r rhesymau dros eu dewisiadau e.e. Byddai A yn well na B oherwydd... * Gofynnir i'r disgyblion a fydd angen gwybodaeth ychwanegol arnynt er mwyn cwblhau'r dasg. Gofynnir cwestiynau procio. Er enghraifft:   *‘Sut rydych chi'n mynd i'r afael â'r broblem/dasg hon?’*  *‘Ble mae'r anawsterau yn y dasg hon a sut fyddwch chi'n ceisio eu goresgyn?’*  *‘Sut rydym ni wedi datrys problemau fel hyn o'r blaen?’*   * Gofynnir i'r disgyblion fyfyrio ar berfformiadau eu cyfoedion ac awgrymu sut y gellid goresgyn unrhyw gamgymeriadau. | |